ఇంద్రధనుస్సు (1978 సినిమా)

'ఇంద్రధనుస్సు'  తెలుగు చలన చిత్రం, సంక్రాంతి కానుకగా,1978, జనవరి14 న విడుదల.ఉదయలక్ష్మి ఆర్ట్ పిక్చర్స్ నిర్మించిన ఈ చిత్రం దర్శకుడు, కోవెలమూడి బాపయ్య నేతృత్వంలో తెరకెక్కినది. ఈ చిత్రంలో ఘట్టమనేని కృష్ణ, శారద,కాంచన ప్రథానపాత్రలు పోషించారు.ఈ చిత్రానికి సంగీతం కె వి మహదేవన్ సమకూర్చారు.
కథ
సంపన్నుడైన రాజశేఖరానికి ఇద్దరు కొడుకులు. పెద్దవాడైన గోపాల్ ధనం ఉన్నదనే అహంతో వక్రమార్గాన పడతాడు. రెండవ కొడుకు ప్రతాప్ పోలో ఆటలో ఛాంపియన్. సామ్యవాది. ప్రతాప్ గుర్రాలకు పాలిష్ చేసేవాని కూతురు శాంతను ప్రేమిస్తాడు. ఇది తెలిసిన రాజశేఖరం మండిపడి నోట్లకట్టలను తీసుకుని శాంత తండ్రి మొఖాన కొట్టి శాంతకు వేరే పెళ్లి చేయమంటాడు. శాంత సవతి తల్లి ఆ డబ్బు తీసుకుని రాజశేఖరానికి భరోసా ఇస్తుంది. వేరే వ్యక్తితో పెళ్లి నిశ్చయమైన శాంత పెళ్లిరోజున మరణిస్తుంది. ప్రతాప్ ఇది భరించలేక మానసిక శాంతి కోసం ఎస్టేట్‌కు వెళతాడు. ఎస్టేట్‌లో అచ్చం శాంత మాదిరే వున్న మరో అమ్మాయి తారసపడుతుంది. శాంతను కోల్ఫోయి ప్రశాంతత కోసం వచ్చిన ప్రతాప్‌కు మళ్లీ అశాంతి ఏర్పడుతుంది.
తారాగణం
 కృష్ణ
 శారద
 గుమ్మడి
 ప్రభాకరరెడ్డి
 శ్రీధర్
 గిరిబాబు
 నగేష్
 సారథి
 కాకరాల
 కాంచన
 జయమాలిని
 పద్మనాభం

సాంకేతికవర్గం
 నిర్మాతలు: టి.సుబ్బారాయుడు, ఎన్.సుధాకర్
 దర్శకుడు: కె.బాపయ్య
 కథ: మోదుకూరి జాన్సన్
 గీత రచన: ఆత్రేయ
 సంగీతం: కె.వి.మహదేవన్
 ఛాయాగ్రహణం: పి.భాస్కర్
 కళ: రామలింగేశ్వరరావు
 కూర్పు: నరసింహారావు 
 నేపథ్య గానం: శ్రీపతి పండితారాధ్యుల బాలసుబ్రహ్మణ్యం, పులపాక సుశీల  
 నిర్మాణ సంస్థ:ఉదయలక్ష్మి ఆర్ట్ పిక్చర్స్ 
 విడుదల:14:01:1978.

 గీతాలుఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా) 
 నేనొక ప్రేమ పిపాసిని, నీవొక ఆశ్రమవాసివి, నా దాహం తీరనిది, నీ హృదయం కరగనిది - ఎస్.పి.బాలసుబ్రహ్మణ్యం
 ఇది మైకమా బింకమా ఇదే ఇదే నీకు అందమా - ఎస్.పి.బాలసుబ్రహ్మణ్యం, పి.సుశీల
 ఏడు రంగుల ఇంద్రధనుస్సు ఈడు వచ్చిన నా వయసు - పి.సుశీల
 తడసిన కోక కట్టుకుని కడవ సంకన పెట్టుకుని వస్తుంటే - పి.సుశీల, ఎస్.పి.బాలసుబ్రహ్మణ్యం
 ప్రేమకు మరణం లేదు దానికి ఓటమి లేనేలేదు - ఎస్.పి.బాలసుబ్రహ్మణ్యం
 మూసుకొ మూసుకొ తలుపులన్నీ మూసుకో గడియలన్నీ - ఎస్.పి.బాలసుబ్రహ్మణ్యం 
మూలాలు

వర్గం:ఘట్టమనేని కృష్ణ నటించిన సినిమాలు
వర్గం:కాంచన నటించిన సినిమాలు
వర్గం:గుమ్మడి నటించిన సినిమాలు
వర్గం:కాకరాల నటించిన సినిమాలు
వర్గం:జయమాలిని నటించిన సినిమాలు